Suspeses les activitats d’este cap de setmana de La Casa Penya i la Colla Verda
13 de gener 2021

​

![](/media/tysbnalm/89-mimi-colla-verda-plantacion-marjal-dels-moros_c.jpg)  
  
  

Tal com va anunciar ahir l'Ajuntament de Sagunt, fins al pròxim 31 de gener s'aplicaran noves mesures restrictives per a la lluita contra la covid-19. Per este motiu, per a evitar possibles situacions de risc i seguint les recomanacions de l'Ajuntament, el col·lectiu comarcal d’Acció Ecologista-Agró Camp de Morvedre ha decidit suspendre les activitats que tenia programades per a este cap de setmana a Sagunt. Concretament, el voluntariat que la Colla Verda havia convocat per a este dissabte 16 de gener en la Marjal dels Moros i la visita guiada del diumenge 17 de gener a La Casa Penya. La Colla Verda és el projecte de voluntariat mediambiental de l’Ajuntament de Sagunt i Acció Ecologista-Agró.

Des d’AE-Agró demanen disculpes per les possibles molèsties ocasionades i comprensió a totes les persones que ja estaven apuntades a estes dos activitats. «**No podem obviar la nostra responsabilitat i considerem que és millor ajornar temporalment estes activitats per a posar el nostre granet d'arena en la lluita contra la pandèmia**», assenyalen des d’AE-Agró.  

  

*   [](http://www.facebook.com/sharer.php?u=https://aytosagunto.es/va/actualitat/suspeses-les-activitats-d-este-cap-de-setmana-de-la-casa-penya-i-la-colla-verda/ "Facebook")
*   [](http://twitter.com/share?url=https://aytosagunto.es/va/actualitat/suspeses-les-activitats-d-este-cap-de-setmana-de-la-casa-penya-i-la-colla-verda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/suspeses-les-activitats-d-este-cap-de-setmana-de-la-casa-penya-i-la-colla-verda/ "Linked In")
*   [](mailto:?body=https://aytosagunto.es/va/actualitat/suspeses-les-activitats-d-este-cap-de-setmana-de-la-casa-penya-i-la-colla-verda/)